भारत सरकार

मानव संसाधन विकास मंत्रालय

उच्चतर शिक्षा विभाग

राज्य सभा

अतारांकित प्रश्न संख्या: 1034

उत्तर देने की तारीखः 09.03.201**7**

गुजरात में अल्पसंख्यकों के लिए विश्वविद्यालय

1034. श्री लाल सिंह वडोदियाः

**क्या** मानव संसाधन विकास मंत्री **यह बताने की कृपा करेंगे किः**

**(क) क्या यह सच है कि सरकार अल्पसंख्यकों के लिए कुछ विश्वविद्यालय खोलने पर विचार कर रही है**;

**(ख) यदि हां**, **तो क्या सरकार गुजरात राज्य में भी ऐसे विश्वविद्यालय खोलने पर विचार कर रही है**; **और**

**(ग) यदि हां**, **तो किन-किन स्थानों पर और कब तक और यदि नहीं**, **तो इसके क्या कारण हैं**?

उत्तर

मानव संसाधन विकास मंत्रालय में राज्य मंत्री

(डॉ. महेंद्र नाथ पाण्डेय)

(क) से (ग): अल्‍पसंख्‍यकों के लिए विश्‍वविद्यालय स्‍थापित करने संबंधी कोई प्रस्‍ताव मानव संसाधन विकास मंत्रालय के विचाराधीन नहीं है। तथापि, अल्‍पसंख्‍यक कार्य मंत्रालय ने सूचित किया है कि सोसायटी पंजीकरण अधिनियम, 1860 के अंतर्गत पंजीकृत सोसायटी और इसके तत्‍वाधान में कार्यरत मौलाना आजाद एजुकेशन फाउंडेशन (एमएईएफ) ने देश के अलग-अलग भागों में इंजीनियरिंग, औषधि, प्रबंधन, वित्‍त और आयुर्वेद, यूनानी जैसे पारंपरिक विषयों के संकाय को कवर करते हुए विश्‍व स्‍तर की सुविधाओं वाले पांच संस्‍थान स्‍थापित करने का निर्णय लिया है। एमएईएफ के सामान्‍य निकाय ने इसकी रूपरेखा पर विचार करने के लिए एक उच्‍च स्‍तरीय समिति गठित की है।

\*\*\*\*\*